**Ranko Marinković (Vis, druga moderna u hrvatskoj književnosti)**

- najpoznatija djela: drame *Albatros, Glorija,* zbirka novela *Ruke,* roman *Kiklop*

**KIKLOP**

**POETIKA ROMANA**

**-** roman iz razdoblja **druge moderne**

- **vrsta:** - moderni roman, roman lika (razotkriva psihologiju suvremenoga čovjeka i mehanizma njegova življenja u vremenu predratne histerije)

- egzistencijalistički (bavi se problemima egzistencije, straha, dehumanizacije čovječanstva, nemoći pred višom silom, življenja bez perspektive, osamljenosti, otuđenosti roman ideja

- **kompozicija**: fragmentarna, to je rezultat asocijativnosti (roman djeluje „rascjepkano“, pr. Melkior sretne don Kuzmu na ulici, prepozna ga po velikim ušima i tada pratimo njegovo sjećanje na djetinjstvo kada mu je don Kuzma predavao vjeronauk)

- **pripovjedač:** sveznajući pripovjedač miješa se i pretapa s unutarnjim monologom lika pri čemu dominira Melkiorova svijest (slobodni neupravni govor ili pripovjedni monolog)

- **stilska obilježja:** - pojedina obilježja realističkog romana (vrijeme, mjesto, fabula)

- u središtu je svijest lika koja je autoironična (smijanje samom sebi)

- Melkiorova razmišljanja, sjećanja, snovi, asocijacije, imaginarni dijalozi

- apsurd (ugrožen čovjek sveden na životinju)

- groteska (puzanje u Zoopolis)

- ironija (najčešće se ironizira poezija, npr. recitiranje boema u

*Dajdamu)*

- intertekstualnost (najčešće *Hamlet,* Dostojevski, …)

- igre riječima *(„Ugo je samo ugo-dan lažljivac“, „O, tenkju veri mač iz toka, braćo!“)* **poeta ludens**

- mitološka simbolika (kiklop, Polifem, Melkior, Zoopolis)

- **vrijeme radnje:** od jeseni 1940. do proljeća 1941. (bombardiranje Londona – početak 2. svjetskog rata u ZG)

- **mjesto radnje:** Zagreb: ulice, trgovi, kavane *(Dajdam, Corso, Kazališna kavana, Ugodni kutić),* vojarna, vojna bolnica

- **tema:** strah koji Melkior Tresić osjeća pred nadolazećim 2. svjetskim ratom *(„Kako zatajiti svoje postojanje, ukrasti od ljudi svoje izdajničko tijelo, odnijeti ga u neku beskrajnu samoću, sakriti ga u čahuru straha, uvući se u privremenu smrt?“)*

- **3 glavna motiva:** život, strah i smrt

- **likovi:**

|  |  |
| --- | --- |
| **Melkior Tresić**  **(zovu ga Eustahije)** | **- mladi, dezorijentirani intelektualac (diplomirao filozofiju)**  **- radi kao novinar, piše kazališne i filmske kritike**  **- boji se poziva za mobilizaciju pa se izgladnjuje i svakodnevno važe kako bi ga proglasili nesposobnim za vojsku**  **- ime je dobio po jednom od tri kralja, a Tresić znači da se trese od straha**  **- u njemu se bore dva ja: tijelo (gladna životinja) i duh (uskraćuje tijelu hranu kako bi preživjelo, što tijelo ne shvaća zato što što je to u biti paradoks)**  **- doživljaj žena (Enke i Vivijane) sveden mu je samo na tjelesno, erotsko**  **- ponekad piše i stihove koje posuđuje Ugu koji njima zavodi djevojke**  **- obilježava ga introspekcija: izravno promatranje sadržaja svoje svijesti, poniranje u sebe, samoispitivanje, samoopažanje, opsjednut STRAHOM**  **U svojoj svijesti razvija priču o ljudožderima i kiklopu Polifemu koju misli oblikovati tako da napiše dramu Kanibali (ta je priča odraz njegove svijesti opterećene strahom da ga rat ne proždre kao što je Polifem proždirao Odisejeve mornare s broda Menelej)**  **- pasivan je: daje se prevariti i ismijati**  **- on je antijunak jer je: nesiguran, pasivan, očajan, čak simulira ludilo (ironična paralela s Hamletom)**  **stanuje preko puta vojarne u sobi na 3. katu** |
| Enka | - Melkiorova ljubavnica: zajedno ostvaruju erotske potrebe, promiskuitetna, Melkiora zove Kior, muž joj je liječnik na sveučilištu |
| boemsko društvo *Dajdama*  (uslužuje ih gazda kojega su prozvali Thenardier) | ● **Ugo (zvan Parampion, student, izvodi spektakle, tj. dramske scene po ulicama i krčmama jer cijeni *act gratuit* („bezrazložni čin“), čovjek trenutka, svojim intelektom služi se da bi igrao lakrdijaša)**  **● Maestro (veliki cinik, protivnik ideje napretka,**  **ima sifilis, teška pijanica, mrzi elektriku i nikad ne ulazi u tramvaj, bizarno samoubojstvo – s balkona se pomokrio po dalekovodu)**   * **don Fernando (pisac, lice mu je maska s osmijehom, pobornik svoje teorije preventivne dehumanizacije ili ukidanja tragedije skepsom= riješiti se ljudi koji će postati opasni prije nego to postanu) - parodija Raskoljnjikovljeve teorije o podjeli na odabrane pojedince i običnu masu koja služi reprodukciji**   ● Fredi (glumac i kicoš, žene ga obožavaju)  ● Vivijana (to joj nije pravo ime, priglupa, promiskuitetna, Melkior je njome opsjednut)  ● Cikorije |
| Melkiorova zgrada | ● brižna gazdarica udovica Ema  ● Adam (zvan ATMA, kiromant – proriče sudbinu, ima dva čudno zbližena oka što podsjeća na kiklopa) |
| bistro *Ugodni kutić* | Kurt i Elsa, brat i sestra  (Nijemci, vode ovaj bistro s roditeljima) |
| vojarna | ● narednik Čičak (vrši teror nad vojnicima tjerajući ih da rade u konjušnici)  ● prijatelj Krele (pokazuje suosjećanje za Melkiora) |
| bolnica | ● Acika (medicinska sestra na tuberkuloznom odjelu)  ● Mitar-Vampir (bolničar, lažira nalaz krvi Melkioru u korist) |
| ostali: | ● don Kuzma (svećenik iz Melkiorova djetinjstva kojega Melkior stalno sreće na vaganju)  ● Kalisto (Ugov otac, razvratnik, vara ženu s gluhom djevojkom)  ● Cviker (zvan Sova – prevarant, pijanica)  ● Pupo (obavlja tajne poslove, špijun, a kasnije vojnik)  ● invalid i slijepac (važu, prodaju vezice) |

- **fabula:**

|  |  |
| --- | --- |
| **realistički sloj** | 3 sadržajna plana:  1. Melkiorov život u Zagrebu prije poziva za mobilizaciju  2. Melkiorov boravak u vojarni i u bolnici kamo je dospio zbog psihofizičkog stanja (neuhranjen, naznake ludila)  3. Melkiorov povratak u Zagreb jer je proglašen nesposobnim za vojsku, Maestrovo samoubojstvo, Melkiorov pokušaj namjerne prijave u vojsku, puzanje u Zoopolis |
| **simbolički sloj** | priča o brodolomcima s broda Menelaj koji su dospjeli na polinezijski otok među narod kanibala → Melkior tu priču zamišlja u svojoj svijesti kao dramu *Kanibali* koju kani napisati  - ova je priča odraz događaja u Melkiorovoj stvarnosti |

- **pojmovi i simboli:** - kiklop: jednooki div iz grčke mitologije

- Polifem: kiklop ljudožder iz Homerove *Odiseje* (zatočio Odiseja i njegove mornare u spilju i jeo ih) = simbolički predstavlja rat koji je navalio kamen na špilju svijeta i jede čovjeka po čovjeka

- Melkior: suvremeni Odisej koji nastoji nadmudriti rat i spasiti vlastiti život, odupire se nadolazećoj katastrofi i duhovno (ironijom) i tjelesno (izgladnjivanje)

- Zoopolis: - svijet životinja (zoološki vrt u Maksimiru)

- svijet u kojem se ljudi ponašaju neljudski: 2. svjetski rat, vrijeme fašizma, moderni kanibalski svijet, ljudska animalnost